มีอะไรกับแฟน ไม่ได้ใส่ถุงยาง แต่หลั่งนอก กินยาคุมยี่ห้อ แดฟเน่ 35 มาได้ 19 วัน มีโอกาสท้องไหมคะ ปกติเป็นคนประจำเดือน มาไม่ปกติอยู่แล้ว ต้องคอยกินยาคุมปรับฮอร์โมน เพื่อให้ประจำเดือนมา แต่ ก่อนมีเพศสัมพันธ์ กินยาคุมตลอด ไม่เคยขาด กินมาได้ 19 วัน ก่อนมีเพศสัมพันธ์ ค่ะ
สวัสดีครับCatty Parichatหากรับประทานยาคุมกำเนิดอย่างต่อเนื่องเป็นเวลาอย่างน้อย 1 สัปดาห์ ระดับยาก็น่าจะสูงพอที่จะช่วยป้องกันการตั้งครรภ์ครับ แต่ตามสถิติ ก็มีโอกาสต่ำๆที่จะมีการตั้งครรภ์เกิดขึ้นได้ราว 0.3% ครับ และพึงระวังว่ายาคุมกำเนิดไม่สามารถป้องกันโรคติดเชื้อทางเพศสัมพันธ์ได้ ดังนั้น หากต้องการคุมกำเนิดอย่างปลอดภัย ควรใช้ถุงยางอนามัยร่วมด้วยครับ